

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina

opcina@bebrina.hr

OIB: 52630455645

Tel: 035/433-109

KLASA: 021-05/20-01/10

URBROJ: 2178/02-03-20-1

Bebrina, 2. ožujka 2020. godine

Temeljem članka 86. i 86 a. Zakona o proračunu („Narodne novine“ broj 87/08., 136/12. i 15/15.) i članka 32. Statuta Općine Bebrina (“Službeni vjesnik Brodsko-posavske županije broj 02/2018., 18/2019 i 24/2019 i „Glasnika Općine Bebrina“ broj 01/2019), Općinsko vijeće općine Bebrina na svojoj 26. sjednici održanoj dana 2. ožujka 2020. godine donosi

**ODLUKU**

**o kratkoročnom zaduženju Općine Bebrina**

**Članak 1**.

Odobrava se kratkoročno zaduživanje, kratkoročni kredit Općine Bebrina kod poslovne banke Privredna banka Zagreb u kojoj Općina ima otvoren žiro-račun, do iznosa od 1.000.000,00 kuna (jedanmilijunkuna) prema uvjetima banke kreditora.

Rok korištenja kratkoročnog kredita je 30. rujna 2020. godine, s krajnjim rokom vraćanja kredita 30. studenog 2020. godine.

**Članak 2**.

Općina Bebrina zadužiti će se po sljedećim uvjetima:

* Iznos zaduženja: 1.000.000,00 kn
* Vrsta kredita: kratkoročno zaduženje
* Način korištenja: Isplata na transakcijski račun u Banci
* Kamatna stopa: fiksna 2,4 % godišnje
* Obračun i naplata kamate: obračun kamata mjesečno, naplata direktnim terećenjem posl. računa u Banci
* Naknada na odobreni, a neiskorišteni iznos kredita: oslobađa se
* Naknada za obradu zahtjeva: 0,150000 % jednokratno, najmanje 500,00 kuna
* Naknada za odobrenje kredita: 0,60000 % jednokratno, najmanje 500,00 kuna
* Način otplate: jednokratno, dospijeće 30.11.2020.g. Općina Bebrina se obvezuje da će po primitku sredstava od Agencije za plaćanje temeljem Ugovora o financiranju od 18.07.2019.g. (KLASA: 440-12/18-07-04-01/0268) izvršiti prijevremeni povrat plasmana, u roku pet radnih dana od primitka sredstava
* Instrumenti osiguranja naplate:

- 2 (dva) komada bjanko vlastitih akceptiranih mjenica "bez protesta" Općine Bebrina uz mjenično očitovanje;

- 1 (jedna) zadužnica Općine Bebrina

**Članak 3.**

Kratkoročni kredit će se koristiti za premošćivanje jaza nastalog zbog različite dinamike priljeva sredstava i dospijeća obveza za provedbu investicijskih i EU projekata.

**Članak 4.**

Ovlašćuje se Općinski načelnik da sklopi Ugovor o kreditu iz točke 1. ove Odluke te izda potrebna osiguranja plaćanja sukladno uvjetima kreditora.

**Članak 5.**

Ova Odluka stupa na snagu danom objave u „Glasniku Općine Bebrina“.

**OPĆINSKO VIJEĆE OPĆINE BEBRINA**

**PREDSJEDNIK OPĆINSKOG VIJEĆA**

Mijo Belegić

Dostaviti:

1. Glasnik Općine Bebrina
2. Jedinstveni upravni odjel
3. Privredna banka Zagreb
4. Ministarstvo financija, Katančićeva 5, 10000 Zagreb
5. Pismohrana.